יש סיכוי שבקרוב לא תוכלו לקרוא למועמדת עם הקול הגדול "משתמטת": על פי דיווחים, "טדי הפקות" פנו לגורמים בצה"ל, והסבירו להם כי בלומין מוכנה להתגייס, ובלבד ששירותה הצבאי יהלום את כשרונה המוזיקלי. בצה"ל השיבו ל"טדי", כי על מארינה לפנות למערכת באופן אישי ורשמי, ולא באמצעות חברת הפקות או יחסי ציבור.
ככל הנראה, בהפקה נלחצו מהיחס של הקהל למארינה ומהקיטלוג שלה כ"משתמטת" היחידה בגמר כוכב נולד 5. לוואלה! סלבס נודע, כי לפי התכנון המקורי, במידה והחיבור בין מארינה למערכת הביטחון היה מצליח, מארינה היתה מודיעה בשידור חי במופע הגמר, כי בכוונתה להתגייס. זאת, במטרה לנסות לייצר "שוויון" בין המתמודדים, ולהפחית את האנטי שנוצר כלפי בלומין בגלל שלא שירתה בצבא.
מדובר צה"ל נמסר בתגובה, כי "אכן נעשתה פניה רשמית היום מהפקת כוכב נולד 5 וגורמי יחסי הציבור. אולם פניה מסוג זה צריכה להעשות על ידי מארינה עצמה, ולכן נמסר להם כי צה"ל אינו מקבל פניות מגורמי הפקה ויחסי ציבור. עד לרגע זה לא הגיעה בקשה רשמית של מארינה בעניין זה"
מ"קשת" סרבו להגיב לידיעה.